
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1434 

14 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικειμενικοί λόγοι, εξωγενείς παράγοντες και δι¬ 
αδικασία αναθεώρησης των εγκεκριμένων προϋ¬ 
πολογισμών των Δ.Ε.Κ.Ο. και των Ν.Π.Ι.Δ. του κε¬ 
φαλαίου Α' του Ν. 3429/2005. 1 

Επέκταση Καταστήματος Αφορολογήτων Ειδών στον 

Κρατικό Αερολιμένα Θεσ/νίκης. 2 

Επιχορήγηση της Εστίας Εκκλησιαστικής Εκπαίδευ¬ 
σης γιε σίτιση των καταρτιζομένων στα Ιερατι¬ 
κά Σχολεία Δεύτερης Ευκαιρίας (Ι.Σ.Δ.Ε.) και των 
φοιτητών των Ανώτατων Εκκλησιαστικών Ακαδη- 


μιών (Α.Ε.Α.) για το οικ. έτος 2013. 3 

ΑΠΟΦΑΣΕΙ Σ 

Αριθμ. 24146/ΔΕΚ01224 (1) 


Αντικειμενικοί λόγοι, εξωγενείς παράγοντες και διαδι¬ 
κασία αναθεώρησης των εγκεκριμένων προϋπολο¬ 
γισμών των Δ.Ε.Κ.Ο. και των Ν.Π.Ι.Δ. του κεφαλαίου 
Α' του Ν. 3429/2005. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 2,3 Α και 6Δ του Ν. 2362/1995 
περί Δημοσίου Λογιστικού, ελέγχου των δαπανών του 
Κράτους και άλλες διατάξεις (ΦΕΚ 247/Α'). 

2. Τις διατάξεις του άρθρου 10 του Ν. 3429/2005 «Δη¬ 
μόσιες Επιχειρήσεις και Οργανισμοί» (ΦΕΚ 314/Α'). 

3. Τ ις διατάξεις του άρθρου πρώτου του Ν. 4093/2012 
«Εγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - επείγοντα μέτρα εφαρμογής 
του Ν. 4046/2012 και του Μεσοπρόθεσμου Πλαισίου 
Δημοσιονομικής Στρατηγικής 2013-2016» (ΦΕΚ 222/Α'), 

4. Τις διατάξεις του Ν. 4095/2012 «Κύρωση του Κρατι¬ 
κού Προϋπολογισμού και των προϋπολογισμών ορισμέ¬ 
νων ειδικών ταμείων και υπηρεσιών οικονομικού έτους 
2013» (ΦΕΚ 226/Α'). 

5. Τ ις διατάξεις του άρθρου 3 του Κεφαλαίου Β' του 
Ν. 4111/2013 περί μηχανισμού παρακολούθησης ετήσι¬ 
ων προϋπολογισμών για τις Δ.Ε.Κ.Ο. και τα Ν.Π.Ι.Δ. του 
Κεφαλαίου Α' του Ν. 3429/2055 και άλλες διατάξεις 
(ΦΕΚ 18/Α'). 


6. Τις διατάξεις του π.δ. 284/1988 «Οργανισμός του 
Υπουργείου Οικονομικών» (ΦΕΚ 128/Α'), όπως έχει τρο¬ 
ποποιηθεί και ισχύει. 

7. Τις διατάξεις του π.δ. 90/2012 «Διορισμός Υπουργού 
και Υφυπουργών» (ΦΕΚ 144/Α'). 

8. Τις διατάξεις του άρθρου έκτου του Ν. 4079/2012 
περί κατάργησης της Ε.Γ.Δ.Ε.Κ.Ο. (ΦΕΚ 180/Α'). 

9. Το διατακτικό της υπ’ αριθμ. 2/23416/ΔΠΓΚ/1.3.2013 
(ΦΕΚ 607/Β') υπουργικής απόφασης περί δημοσιονομι¬ 
κών κανόνων και πρακτικών. 

10. Την αναγκαιότητα προσδιορισμού συγκεκριμένων 
αντικειμενικών λόγων και εξωγενών παραγόντων για 
τους οποίους μπορεί να αναθεωρηθούν οι ετήσιοι εγκε¬ 
κριμένοι προϋπολογισμοί των Δ.Ε.Κ.Ο. και των Ν.Π.Ι.Δ. 
του Κεφαλαίου Α' του Ν. 3429/2005. 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Κατ’ εφαρμογή των διατάξεων της παραγράφου 4 
του άρθρου 3 του Ν. 4111/2013 (ΦΕΚ 18/Α') και στις πε¬ 
ριπτώσεις κατά τις οποίες η διοίκηση κάποιου φορέα 
της παραγράφου 1 του εν λόγω άρθρου διαπιστώσει 
αδυναμία εκτέλεσης του ετήσιου εγκεκριμένου προϋ¬ 
πολογισμού, υπό την έννοια της αρνητικής απόκλισης 
άνω του 10% από το εγκεκριμένο ετήσιο οικονομικό 
μέγεθος «ΙΣΟΖΥΓΙΟ», σύμφωνα με τις έννοιες και ταξι¬ 
νομήσεις του Ευρωπαϊκού Συστήματος Λογαριασμών 
του 1995 (Ε3Α 95), προσδιορίζουμε τους συγκεκριμένους 
αντικειμενικούς λόγους και τους εξωγενείς παράγοντες 
για τους οποίους μπορεί να αναθεωρηθεί ο εν λόγω 
προϋπολογισμός ως εξής: 

• Εφαρμογή νομοθετικών ρυθμίσεων για τη φορο- 
λογική/τελωνειακή πολιτική, οι οποίες τίθενται σε ισχύ 
μετά την έγκριση των ετήσιων προϋπολογισμών και οι 
οποίες ενώ αυξάνουν τα κρατικά έσοδα μπορούν να 
επηρεάσουν αρνητικά σε σημαντικό βαθμό τα οικονο¬ 
μικά αποτελέσματα των δημοσίων επιχειρήσεων. 

• Μεταβολές σε εξωγενείς παράγοντες της εγχώριας 
και της διεθνούς αγοράς που επηρεάζουν τη ζήτηση και 
το κόστος των παραγόμενων προϊόντων και υπηρεσιών 
(διαπιστωμένες σημαντικές αποκλίσεις άνω του 10% 
μεταξύ αρχικών προβλέψεων του Μεσοπρόθεσμου Προ¬ 
γράμματος και απολογιστικών επισήμων στοιχείων, με 
αναγωγή σε ετήσια βάση), όπως ύφεση της οικονομίας, 
μεταβολές στις συναλλαγματικές ισοτιμίες, στις τιμές 

των καυσίμων και των πρώτων υλών, φυσικές καταστρο¬ 
φές, κοινωνικές αναταράξεις. Κατ’ εξαίρεση, σημαντικές 
επιπτώσεις στο «ΙΣΟΖΥΓΙΟ», οι οποίες, λόγω ειδικών 
συνθηκών, δύνανται να προκύψουν από μικρότερη του 
10% μεταβολή των εξωγενών παραγόντων, εξετάζονται 
κατά περίπτωση από τη Δ/νση Προϋπολογισμού Γενικής 
Κυβέρνησης και τη Δ/νση Προγραμματισμού Δημοσιο¬ 
νομικών Στοιχείων και Μεθοδολογίας, του Γ ενικού Λο¬ 
γιστηρίου του Κράτους. 

• Συγχωνεύσεις φορέων ή υλοποίηση εγκεκριμένων 
σχεδίων αναδιάρθρωσης που δεν είχαν θεσμοθετηθεί 
ή ολοκληρωθεί κατά την ημερομηνία έγκρισης των ετή¬ 
σιων προϋπολογισμών. 

2. Κατ’ εφαρμογή των διατάξεων της παραγράφου 5 
του άρθρου 3 του Ν. 4111/2013 (ΦΕΚ 18/Α'), εξειδικεύουμε 
τις λεπτομέρειες σχετικά με τη διαδικασία αναθεώρη¬ 
σης των εγκεκριμένων προϋπολογισμών των φορέων 
της παραγράφου 1 του εν λόγω άρθρου ως εξής: 

• Το αίτημα αναθεώρησης υποβάλλεται από τη δι¬ 
οίκηση, τον Διευθύνοντα Σύμβουλο ή τον κατά νόμο 
εκπρόσωπο του φορέα, μέσω της Γενικής Διεύθυνσης 
Οικονομικών Υπηρεσιών του εποπτεύοντος Υπουργείου, 
στη Δ/νση Δ.Ε.Κ.Ο. της Γ ενικής Δ/νσης Οικονομικής Πο¬ 
λιτικής και εάν πρόκειται για φορέα Γ ενικής Κυβέρνησης 
ή φορέα που επιχορηγείται από τον Κρατικό Προϋ¬ 
πολογισμό κοινοποιείται στη Δ/νση Προϋπολογισμού 
Γενικής Κυβέρνησης και τη Δ/νση Προγραμματισμού 
Δημοσιονομικών Στοιχείων και Μεθοδολογίας, του Γ ε¬ 
νικού Λογιστηρίου του Κράτους. 

• Κάθε αίτημα αναθεώρησης υποβάλλεται, μετά την 
υποβολή των απολογιστικών στοιχείων του α' τριμήνου 
τρέχοντος έτους, αμέσως μόλις συντρέξει αποκλειστι¬ 
κά κάποιος από τους ανωτέρω αντικειμενικούς λόγους 
και το αργότερο με την υποβολή των απολογιστικών 
στοιχείων του εννεαμήνου του τρέχοντος έτους (εξαι- 
ρουμένων των περιπτώσεων ανωτέρας βίας) και συνο¬ 
δεύεται από: 

> αναλυτική αναφορά τεκμηρίωσης της συνδρομής 
ενός από τους ανωτέρω λόγους για την υποβολή του 
αιτήματος αναθεώρησης, συνοδευόμενη από τα κατά 
περίπτωση αναγκαία στοιχεία, 

> εμπεριστατωμένη χρηματοοικονομική έκθεση των 
μελλοντικών επιπτώσεων επί του «ΙΣΟΖΥΓΙΟΥ» και επί 
του συσσωρευμένου ύψους των υποχρεώσεων του φο¬ 
ρέα, 

> τα μέχρι την υποβολή του αιτήματος απολογιστικά 
μηνιαία και τριμηνιαία στοιχεία του τρέχοντος έτους, 

> τις εγκεκριμένες οικονομικές καταστάσεις, την 
έκθεση πεπραγμένων του διοικητικού συμβουλίου και 
την έκθεση ή το πιστοποιητικό του ορκωτού ελεγκτή 
λογιστή του προηγούμενου έτους (εφ’ όσον και όποιες 
έχουν συνταχθεί κατά την υποβολή του αιτήματος). 

• Η Δ/νση Δ.Ε.Κ.Ο. της Γενικής Δ/νσης Οικονομικής 
Πολιτικής εξετάζει: 

> αν έχουν συγκεντρωθεί τα ανωτέρα δικαιολογητικά 
και τα λοιπά κατά περίπτωση αναγκαία στοιχεία, 

> αν το αίτημα αναθεώρησης εμπίπτει στους ανωτέ¬ 
ρω λόγους και τους εξωγενείς παράγοντες, 

> αν το αίτημα αναθεώρησης είναι βάσιμο και επαρ- 
κώς αιτιολογημένο, 

> αν τηρούνται οι δημοσιονομικοί στόχοι του Με¬ 
σοπρόθεσμου Πλαισίου Δημοσιονομικής Στρατηγικής, 
όπως ισχύει κάθε φορά, έπειτα από σύμφωνη γνώμη 


της Δ/νσης Προγραμματισμού Δημοσιονομικών Στοι¬ 
χείων και Μεθοδολογίας του Γ ενικού Λογιστηρίου του 
Κράτους. 

• Η Δ/νση Δ.Ε.Κ.Ο. της Γ ενικής Δ/νσης Οικονομικής Πο¬ 
λιτικής, στη συνέχεια, εφόσον διαπιστώσει ότι πληρού- 
νται οι ανωτέρω προϋποθέσεις, διαμορφώνει εντός 15 
εργασίμων ημερών το τελικό σχέδιο αναθεώρησης του 
προϋπολογισμού και εισηγείται σχετικά στον Υπουργό 
Οικονομικών, ο οποίος κατ’ εφαρμογή των διατάξεων 
του άρθρου 10 του Ν. 3429/2005 είναι εισηγητής, παράλ¬ 
ληλα με τον εποπτεύοντα Υπουργό, στη Διυπουργική 
Επιτροπή Δημοσίων Επιχειρήσεων και Οργανισμών. Σε 
αντίθετη περίπτωση, ενημερώνεται σχετικά η διοίκηση, 
ο Διευθύνων Σύμβουλος ή τον κατά νόμο εκπρόσωπος 
του φορέα. 

• Η εγκεκριμένη από τη Διυπουργική Επιτροπή Δημο¬ 
σίων Επιχειρήσεων και Οργανισμών αναθεώρηση του 
προϋπολογισμού εκάστου φορέα, αποτελεί τον εγκε¬ 
κριμένο ετήσιο προϋπολογισμό του εν λόγω φορέα για 
το αντίστοιχο έτος για τον οποίο εφαρμόζονται οι δια¬ 
τάξεις της υπ’ αριθμ. 2/23416/ΔΠΓΚ/1.3.2013 υπουργικής 
απόφασης (ΦΕΚ 607/Β') καθώς και η σχετική εξειδίκευση 
αυτού για τους μήνες που υπολείπονται από την ημε¬ 
ρομηνία έγκρισης. 

3. Δεν απαιτείται αναθεώρηση του εγκεκριμένου ετή¬ 
σιου προϋπολογισμού, εφόσον η σε απολογιστική βάση 
εσωτερική μηνιαία, τριμηνιαία ή ετήσια αναδιαμόρφω- 
ση των αριθμητικών ποσών που περιγράφονται στους 
επιμέρους λογαριασμούς εσόδων και εξόδων των ετή¬ 
σιων εγκεκριμένων προϋπολογισμών των φορέων, δεν 
επιφέρει αρνητική απόκλιση στο εγκεκριμένο ετήσιο 
οικονομικό μέγεθος «ΙΣΟΖΥΓΙΟ», του προϋπολογισμού 
του αντίστοιχου φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. Δ18Γ 5020817 ΕΞ 2013 (2) 

Επέκταση Καταστήματος Αφορολογήτων Ειδών 
στον Κρατικό Αερολιμένα Θεσ/νίκης. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Ν. 827/78 «Περί 
ρυθμίσεως δασμολογικών θεμάτων και άλλων τινών 
διατάξεων» (Φ.Ε.Κ. 194/Α/18-11-78). 

2. Τις διατάξεις της παραγράφου 4 του άρθρου 120 
του Ν. 2533/97 «Χρηματιστηριακή Αγορά Παραγώγων 
και Αλλες Διατάξεις» (Φ.Ε.Κ. 228/Α/11-11-97). 

3. Τ ις διατάξεις του άρθρου 17 του π.δ. 86/79 «Περί 
συστάσεως ιδιορρύθμου Ανωνύμου Εταιρείας δια την 
εκμετάλλευσιν καταστημάτων πωλήσεως αφορολογή¬ 
των και αδασμολόγητων ειδών και εγκαταστάσεως και 
λειτουργίας τούτων εις τα σημεία εξόδου επιβατών 
εξωτερικού» (Φ.Ε.Κ. 17/Α/31-1-79). 

4. Την αριθμ. Δ6Α1015213ΕΞ2013/28-1-13 απόφαση του 
Υπουργού και του Υφυπουργού Οικονομικών «Μεταβίβα¬ 
ση αρμοδιοτήτων στον Γ ενικό Γ ραμματέα της Γ ενικής 

Γραμματείας Δημοσίων Εσόδων του Υπουργείου Οικο¬ 
νομικών» (Φ.Ε.Κ. 13 Ο/Β/28-1 -13). 

5. Το αριθμ. 148/17-9-12 αίτημα της εταιρείας «Κατα¬ 
στήματα Αφορολογήτων Ειδών Α.Ε.» με το οποίο ζητά 
την επέκταση του Καταστήματος Αφορολογήτων, Αδα¬ 
σμολόγητων και Φορολογημένων Ειδών στον Κρατικό 
Αερολιμένα Θεσσαλονίκης. 

6. Το αριθμ. 2599/19-4-13 έγγραφο του Ε' Τελωνείο 
Αερολιμένα Θεσσαλονίκης με το οποίο μας διαβίβασε 
το από 3-4-13 πρακτικό Γνωμοδότησης της Επιτροπής 
του άρθρου 17, παρ. 2 του π.δ. 86/79 μετά του σχετικού 
τοπογραφικού διαγράμματος, αποφασίζουμε: 

1. Εγκρίνουμε την επέκταση του Καταστήματος Αφο¬ 
ρολογήτων Ειδών, εντός του τελωνειακό ελεγχόμενου 
χώρου, στον Κρατικό Αερολιμένα Θεσσαλονίκης, στη 
θέση και έκταση που προσδιορίζεται στο τοπογραφικό 
διάγραμμα, που συνοδεύει το από 3-4-13 πρακτικό Γνω¬ 
μοδότησης της Επιτροπής του άρθρου 17, παραγράφου 
2 του π.δ. 86/79. 

2. Ο υπό παραχώρηση χώρος θα καταλαμβάνει συνο¬ 
λική επιφάνεια 640 τ.μ. και θα βρίσκεται πάντοτε υπό 
τελωνειακή παρακολούθηση. 

3. Το δικαίωμα εκμετάλλευσης του καταστήματος ανή¬ 
κει αποκλειστικά στην εταιρεία «Καταστήματα Αφορο¬ 
λογήτων Ειδών Α.Ε.». 

4. Η εγκατάσταση και λειτουργία του καταστήματος 
διέπεται από τις διατάξεις του π.δ. 86/79, όπως τροπο¬ 
ποιήθηκε και ισχύει, από τις διατάξεις του άρθρου 120 
του Ν. 2533/97, από τις διατάξεις των Υπουργικών απο¬ 
φάσεων καθώς και τις σχετικές διαταγές που ρυθμίζουν 
θέματα σχετικά με τον τρόπο λειτουργίας, ελέγχου 
κ.λπ. των καταστημάτων που εκμεταλλεύεται η εταιρεία 
«Καταστήματα Αφορολογήτων Ειδών Α.Ε.». 

Η απόφαση αυτή, που δεν συνεπάγεται δαπάνη σε 
βάρος του Κρατικού Προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα, 29 Μάίου 2013 

Ο Γ ενικός Γ ραμματέας 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. 74698/Α2 (3) 

Επιχορήγηση της Εστίας Εκκλησιαστικής Εκπαίδευσης 
για σίτιση των καταρτιζομένων στα Ιερατικά Σχο¬ 
λεία Δεύτερης Ευκαιρίας (Ι.Σ.Δ.Ε.) και των φοιτητών 
των Ανώτατων Εκκλησιαστικών Ακαδημιών (Α.Ε.Α.) 
για το οικ. έτος 2013. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 26, παρ. 2 και 4, του Ν. 3432/2006 «Δομή 


και Λειτουργία της Εκκλησιαστικής Εκπαίδευσης» (Φ.Ε.Κ. 
14/Α/2006), 

β) των άρθρων 20 και 22 του Ν. 2362/1995 «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (Φ.Ε.Κ. 247/Α/1995) όπως αντικα- 
ταστάθηκαν και τροποποιήθηκαν αντίστοιχα από το 
Ν. 3871/2010 «Δημοσιονομική Διαχείριση και Ευθύνη» 
(Φ.Ε.Κ. 141/Α/2010), 

γ) Των υπουργικών αποφάσεων 12615/Β3/2008 (Φ.Ε.Κ. 
Β/180) και 69487/Α2/2008 (Φ.Ε.Κ. Β/1054) που αφορούν 
στον ορισμό του ημερήσιου σιτηρεσίου των φοιτητών 
των Ανώτατων Εκκλησιαστικών Ακαδημιών και των κα- 
ταρτιζομένων στα Ιερατικά Σχολεία Δεύτερης Ευκαιρίας 
αντίστοιχα, 

2. Την αριθμ. 158881/Α2/14-12-2012 απόφαση Υπουργού 
Υ.ΠΑΙ.Θ.Π.Α. για την έγκριση του προϋπολογισμού του 
ΝΠΙΔ «Εστία Εκκλησιαστικής Εκπαίδευσης» για το οι¬ 
κονομικό έτος 2013, 

3. Το π.δ. 86/2012 «Διορισμός Υπουργών, Αναπληρωτών 
Υπουργών...» (Φ.Ε.Κ. 141/Α/2012), 

4. Την αριθμ. Φ.1 /Α/653/150826/ΙΒ/30-11-2012 απόφα¬ 
ση Υπουργού Υ.ΠΑΙ.Θ.Π.Α. «Κατανομή Πιστώσεων Τα¬ 
κτικού Προϋπολογισμού οικονομικού έτους 2013 του 
Υπουργείου Παιδείας και Θρησκευμάτων, Πολιτισμού και 
Αθλητισμού», και, πιο συγκεκριμένα, τις εγγεγραμμένες 
πιστώσεις για τον ΚΑΕ 2599 του Ειδικού Φορέα 19-230, 

5. Την αριθμ. 2/42298/13-05-2013 απόφαση του Υπουρ¬ 
γού Οικονομικών για την έγκριση της εισηγητικής έκθε¬ 
σης επιχορήγησης του Ν.Π.Ι.Δ. «Εστία Εκκλησιαστικής 
Εκπαίδευσης», όπως αυτή προβλέπεται από το άρθρο 
27 του Ν. 4110/2013 (ΦΕΚ 17/Α/2013), αποφασίζουμε: 

1. Καθορίζουμε την ετήσια επιχορήγηση της Εστίας 
Εκκλησιαστικής Εκπαίδευσης (ΝΠΙΔ) στο ποσό των δια- 
κοσίων είκοσι πέντε χιλιάδων ευρώ (225.000 €) σε βάρος 
της πίστωσης του Κ.Α.Ε. 2599 «Λοιπές Επιχορηγήσεις 
φυσικών ή νομικών προσώπων και οργανισμών» του Ε.Φ 
19-230 «Γενική Γραμματεία Θρησκευμάτων» του προϋπο¬ 
λογισμού του Υ.ΠΑΙ.Θ.Π.Α. οικονομικού έτους 2013, για τη 
σίτιση των καταρτιζομένων στα Ιερατικά Σχολεία Δεύ¬ 
τερης Ευκαιρίας και των φοιτητών των Ανώτατων Εκ¬ 
κλησιαστικών Ακαδημιών. Η επιχορήγηση θα επιμεριστεί 
στις Περιφερειακές Εκκλησιαστικές Εστίες των Ι.Σ.Δ.Ε. 
και των Α.Ε.Α., ανάλογα με τον αριθμό των σιτιζομένων. 

2. Η καταβολή της επιχορήγησης θα γίνει σύμφωνα με 
την αριθμ. 2/88933/12-12-2012 απόφαση του Υπουργού 
Οικονομικών για τη διάθεση των πιστώσεων του προϋ¬ 
πολογισμού του τρέχοντος οικονομικού έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 3 Ιουνίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 





21636 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ήίίρ://νννννν.βί. 9 Γ - β-πταϊΙ: ννβόπΐ3δίβΓ.θί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02014341406130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































